**Biroul de informare publică şi relaţii cu presa din cadrul Parchetului de pe lângă Înalta Curte de Casaţie şi Justiţie este împuternicit să aducă la cunoştinţa opiniei publice următoarele:**

Incediul produs în cursul zilei de astăzi, 9 iunie 2011, în comuna Grăniceşti, judeţul Suceava, într-o hală a unei societăţi comerciale având ca obiect de activitate producerea de anvelope reşapate,  s-a soldat cu rănirea a trei muncitori (doi dintre ei suferind arsuri foarte grave), angrenaţi în repararea unui utilaj.

Ca urmare a acestui incident, pe rolul Parchetul de pe lângă Judecătoria Rădăuţi s-a constituit un dosar în care se efectuează, în colaborare cu Poliţia Municipiului Rădăuţi, cercetări în vederea stabilirii cauzelor şi împrejurărilor producerii acestuia